Sporočilo Komisije o rezultatih ocene tveganja in strategijah za zmanjšanje tveganja za snovi: kadmij in kadmijev oksid

(Besedilo velja za EGP)

(2008/C 149/03)

Uredba Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi (1), vključuje sporočanje podatkov, določanje prioritet, oceno tveganja in po potrebi oblikovanje strategij za omejitev tveganja, ki ga pomenijo obstoječe snovi.

V Uredbi (EGS) št. 793/93 sta bili naslednji snovi opredeljeni kot prednostni snovi za oceno v skladu z Uredbo Komisije (ES) št. 143/97 (2) o tretjem seznamu prednostnih snovi, kot določa Uredba (EGS) št. 793/93:

Država članica poročevalka, imenovana v skladu z navedenima uredbama, je v skladu z Uredbo Komisije (ES) št. 1488/94 z dne 28. junija 1994 o določitvi načel za ocenjevanje tveganja, ki ga obstoječe snovi predstavljajo za ljudi in okolje (3), za navedeni snovi dokončala ocenjevanje tveganja za ljudi in okolje ter v skladu z Uredbo (EGS) št. 793/93 predlagala strategijo za omejitev tveganja.

Opravljeno je bilo posvetovanje z Znanstvenim odborom za strupenost, strupenost za ekosisteme in okolje (SCTEE), ki je o ocenah tveganja, ki jih je pripravila poročevalka, izdal svoji mnenji. Mnenji sta objavljeni na spletni strani Znanstvenega odbora.

Člen 11(2) Uredbe (EGS) št. 793/93 določa, da se rezultati ocene tveganja in priporočena strategija za omejitev tveganja sprejmejo na ravni Skupnosti, Komisija pa jih objavi. To sporočilo in ustrezno Priporočilo Komisije 2008/446/ES (4) vsebujeta rezultate ocen tveganja (5) in strategije za omejitev tveganja zaradi zgoraj navedenih snovi.

Rezultati ocene tveganja in strategije za omejitev tveganja v tem sporočilu so v skladu z mnenjem odbora, ustanovljenega na podlagi člena 15(1) Uredbe (EGS) št. 793/93.

(1) UL L 84, 5.4.1993, str. 1.

(2) UL L 25, 28.1.1997, str. 13.

(3) UL L 161, 29.6.1994, str. 3.

(4) UL L 156, 14.6.2008.

(5) Izčrpno poročilo o oceni tveganja in njegov povzetek sta objavljena na spletni strani Evropskega urada za kemikalije:

http://ecb.jrc.it/existing-substances/

PRILOGA

DEL 1

Št. CAS: 7440-43-9 Št. Einecs: 231-152-8 Ime Einecs: Kadmij Ime IUPAC: Kadmij Poročevalka: Belgija Razvrstitev (1): Sk. rakot. 2; R45 Sk. mutag. 3; R68 Sk. razmn. 3; R62-63 T; R48/23/25 T+; R26 N; R50-53

Ocena tveganja temelji na obstoječi praksi v zvezi s snovjo, ki je proizvedena v Evropski skupnosti ali uvožena vanjo, in sicer v vsem njenem življenjskem ciklu, kot je opisano v oceni tveganja, ki jo je Komisiji posredovala država članica poročevalka (2).

Glede na oceno tveganja se na podlagi dostopnih informacij snov v Evropski skupnosti uporablja predvsem pri proizvodnji nikelj-kadmijevih baterij, uporablja pa se tudi kot vhodna snov za različne druge kadmijeve spojine (predvsem pigmente in stabilizatorje). Poleg tega se uporablja v premazih in pri obdelavi površin (galvaniziranju) ter kot sestavina zlitin. Kadmij je lahko prisoten tudi kot primes in izpostavljenost je mogoča med številnimi dejavnostmi, pri katerih se uporabljajo (ne)železni materiali (npr. v livarnah in pri postopkih (ponovnega) taljenja). V poklicnem okolju, kjer se kadmij proizvaja ali uporablja, so delavci lahko izpostavljeni, predvsem z vdihavanjem, prahu elementarnega kadmija in/ali hlapom kadmijevega oksida, ki nastanejo ko se kovina segreva. Izpostavljenost kože je mogoča pri delu s praškom/prahom elementarnega kadmija ali med vzdrževalnimi deli.

Pri prebivalstvu, ki se ne ukvarja poklicno z industrijo kadmija, je mogoč vnos kadmija (na splošno, ne le elementarnega kadmija) predvsem z zaužitjem hrane, kontaminirane s kadmijem. Kajenje tobaka je še en pomemben vir izpostavljenosti kadmiju z vdihavanjem.

Izpostavljenost kadmiju prek okolja se izračuna na podlagi vseh znanih trenutnih antropogenih emisij kadmija, tj. emisij kadmija, ki jih povzročajo proizvajalci in predelovalci kadmija in/ali kadmijevega oksida, ter razpršenih virov kadmija, kot so npr. gnojila, proizvodnja jekla, sežiganje nafte, premoga in odpadkov, promet, deponije itd. Ocena lokalne izpostavljenosti kadmiju temelji na emisijah, ki jih povzročajo proizvajalci in predelovalci kadmija in/ali kadmijevega oksida ter vključuje predvideno regionalno koncentracijo kadmija v okolju. Ocena regionalne in kontinentalne izpostavljenosti kadmiju temelji na vseh antropogenih emisijah kadmija, tudi razpršenih emisijah, ter kaže koncentracijo, doseženo po 60 letih razpršenih emisij. Dejanske koncentracije kadmija v okolju vključujejo tudi kadmij z naravnim ozadjem (ki je geološkega izvora ali je nastal z naravnimi procesi) in kadmij, ki je prišel v okolje v preteklosti zaradi človekovih dejavnosti (onesnaženje v preteklosti).

OCENA TVEGANJA

A. Zdravje ljudi

Nevrotoksični učinki te snovi, zlasti na razvijajoče se možgane, niso bili dovolj preskušeni. Potrebne bi bile dodatne epidemiološke informacije in informacije, pridobljene s preskusi, da bi lahko natančneje določili naravo teh učinkov ter podrobneje opisali izpostavljenost in mehanizem delovanja, povezan z nevrotoksičnostjo. Ker pa je bila snov opredeljena kot rakotvorna snov brez praga, so zanjo običajno potrebni nadzorni ukrepi, na katere ne bi vplivale dodatne informacije o končnem učinku strupenosti za razvoj.

Ugotovitev ocene tveganja za

DELAVCE

je, da so potrebni posebni ukrepi za omejitev tveganja. Razlogi za takšno ugotovitev so naslednji:

— nevarnost akutne strupenosti zaradi inhalacijske izpostavljenosti, ki je mogoča zaradi proizvodnje kadmija, legiranja ter scenarijev trdega, mehkega in varilnega spajkanja,

— nevarnost za plodnost in razmnoževalne organe zaradi inhalacijske izpostavljenosti pri proizvodnji elementarnega kadmija in baterij, recikliranju, proizvodnji pigmentov, legiranju ter v scenarijih trdega spajkanja,

— nevarnost draženja dihal, strupenosti za ledvice in kosti pri ponovljenih odmerkih, genotoksičnosti in rakotvornosti zaradi inhalacijske izpostavljenosti pri vseh načinih industrijske uporabe, saj je kadmij rakotvorna snov brez praga.

Ugotovitev ocene tveganja za

POTROŠNIKE

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost akutnih učinkov na dihala zaradi inhalacijske izpostavljenosti, ki je mogoča pri uporabi spajkalnikov, ki vsebujejo kadmij (pri domači uporabi),

— nevarnost genotoksičnosti in rakotvornosti ne glede na način izpostavljenosti, saj je kadmij rakotvorna snov brez praga, zaradi nošnje (uvoženega) nakita in/ali uporabe spajkalnikov, ki vsebujejo kadmij (pri domači uporabi).

Ugotovitev ocene tveganja za

PREBIVALSTVO, IZPOSTAVLJENO PREK OKOLJA

potrebni so posebni ukrepi za omejitev tveganja. Razlogi za takšno ugotovitev so naslednji:

— nevarnost strupenosti za dihala zaradi izpostavljenosti (predvsem z vdihavanjem), ki je mogoča v bližini nekaterih točkovnih virov,

— nevarnost strupenosti za ledvice in kosti pri ponovljenih odmerkih zaradi izpostavljenosti prek okolja pri odraslih, ki kadijo in/ali imajo izpraznjene zaloge železa v telesu in/ali živijo v bližini točkovnih virov,

— nevarnost genotoksičnosti in rakotvornosti zaradi izpostavljenosti prek okolja v vseh scenarijih izpostavljenosti, saj je kadmij rakotvorna snov brez praga.

Ugotovitev ocene tveganja za

ZDRAVJE LJUDI (fizikalno-kemijske lastnosti)

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Ta ugotovitev temelji na tem, da so tveganja zaradi fizikalno-kemijskih lastnosti snovi glede na raven nadzora pri njeni proizvodnji in uporabi zelo majhna.

B. Okolje

Ugotovitev ocene tveganja za

VODNI EKOSISTEM VKLJUČNO Z USEDLINAMI

potrebni so posebni ukrepi za omejitev tveganja. Razlogi za takšno ugotovitev so naslednji:

— nevarnost za lokalni vodni ekosistem pri petih obratih in/ali scenarijih za proizvodnjo kadmija (elementarni kadmij – en obrat) ali predelavo kadmija (dva obrata za proizvodnjo pigmentov, galvaniziranje in legiranje),

— nevarnost za lokalni vodni ekosistem pri enem obratu za recikliranje,

— nevarnost pri deponiji, pri kateri izluževanje poteka neposredno v površinsko vodo s koncentracijo kadmija 50 μg/l,

— nevarnost za vode v Združenem kraljestvu in belgijski pokrajini Valoniji, ki temeljijo na regionalnih povprečjih 90. percentilov izmerjenih koncentracij kadmija v rekah in jezerih,

— nevarnost za organizme v usedlinah v sektorju galvaniziranja s kadmijem in zlitin kadmija,

— nevarnost za organizme v usedlinah pri štirih obratih (en obrat za proizvodnjo elementarnega kadmija, dva obrata za proizvodnjo kadmijevih pigmentov in en obrat za recikliranje kadmija) in štirih scenarijih odlaganja (en za sežig komunalnih trdnih odpadkov in tri za deponiranje komunalnih trdnih odpadkov), če se za popravek biološke razpoložljivosti uporabi najnižji regionalni 10. percentil regij EU (nemški podatki za tri rečne sisteme) iz podatkovne baze sulfidov, ki so topni v hladni klorovodikovi kislini.

Ugotovitev ocene tveganja za

KOPENSKI EKOSISTEM

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost pri obratih za galvaniziranje s kadmijem in proizvodnjo zlitin kadmija,

— nevarnost v eni regiji (Združenem kraljestvu), ki temeljijo na 90. percentilih izmerjenih koncentracij kadmija v prsti na območju Evrope.

Ugotovitev ocene tveganja za

OZRAČJE

Ugotovitve ni:

ker za ozračje tveganje ni bilo opredeljeno.

Ugotovitev ocene tveganja za

MIKROORGANIZME V ČISTILNIH NAPRAVAH

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost pri notranjih in zunanjih čistilnih napravah za industrijo galvaniziranja in legiranja,

— nevarnost za mikroorganizme v čistilni napravi pri enem obratu za recikliranje nikelj-kadmijevih baterij, pri katerem je iztok speljan v zunanjo čistilno napravo.

Ugotovitev ocene tveganja za

SEKUNDARNO ZASTRUPITEV

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost v eni regiji (Združenem kraljestvu), ki temeljijo na 90. percentilih izmerjenih koncentracij kadmija v prsti na območju Evrope.

STRATEGIJA ZA OMEJITEV TVEGANJA

za DELAVCE

Uporabljajo se obstoječi predpisi o varnosti pri delu, ki veljajo na ravni Skupnosti, zlasti Direktiva Sveta 2004/37/ES (3) (direktiva o rakotvornih in mutagenih snoveh), saj na splošno veljajo za ustrezen in zadosten okvir za omejitev tveganja zaradi navedene snovi.

V tem okviru se priporoča:

— da se za kadmij v skladu z Direktivo 98/24/ES (4) ali po potrebi Direktivo 2004/37/ES na ravni Skupnosti določijo mejne vrednosti za poklicno izpostavljenost in biološka mejna vrednost.

za POTROŠNIKE

— da se v skladu z Direktivo Sveta 76/769/EGS (5) (direktivo o omejitvah pri trženju in uporabi) preuči možnost omejitve trženja in uporabe spajkalnikov in nakita, ki vsebuje kadmij in je v stiku s kožo, na ravni Skupnosti.

za PREBIVALSTVO, IZPOSTAVLJENO PREK OKOLJA

— da se preuči možnost revizije mejnih vrednosti kadmija v živilih, določenih v Uredbi 1881/2006/ES (6) o določitvi mejnih vrednosti nekaterih onesnaževal v živilih,

— da se preuči možnost določitve mejne vrednosti kadmija v mešanicah tobaka/listih tobaka na podlagi Direktive Sveta 2001/37/ES (7) (direktiva o tobačnih izdelkih),

— da se preuči možnost določitve največjih koncentracij kadmija v gnojilih na ravni Skupnosti, pri tem pa se upoštevajo različne razmere v Skupnosti.

DEL 2

Št. CAS: 1306-19-0 Št. Einecs: 215-146-2 Molekulska formula: CdO Ime Einecs: Kadmijev oksid Ime IUPAC: Kadmijev oksid Poročevalka: Belgija Razvrstitev (8): Sk. rakot. 2; R45 Sk. mutag. 3; R68 Sk. razmn. 3; R62-63 T; R48/23/25 T+; R26 T+; R26 N; R50-53

Ocena tveganja temelji na obstoječi praksi v zvezi s snovjo, ki je proizvedena v Evropski skupnosti ali uvožena vanjo, in sicer v vsem njenem življenjskem ciklu, kot je opisano v oceni tveganja, ki jo je Komisiji posredovala država članica poročevalka.

Glede na oceno tveganja se na podlagi dostopnih informacij snov v Evropski uniji uporablja predvsem pri proizvodnji nikelj-kadmijevih baterij, uporablja pa se tudi kot vhodna snov za različne druge kadmijeve spojine, predvsem pigmente in stabilizatorje. Kadmij je lahko prisoten tudi kot primes in izpostavljenost je mogoča med številnimi dejavnostmi, pri katerih se uporabljajo (ne)železni materiali (npr. v livarnah in pri postopkih (ponovnega) taljenja). V poklicem okolju, kjer se proizvaja ali uporablja kadmijev oksid, so lahko delavci izpostavljeni prahu ali hlapom predvsem z vdihavanjem. Izpostavljenost kože je mogoča pri delu s praškom/prahom kadmijevega oksida ali med vzdrževalnimi deli. Pri prebivalstvu, ki se ne ukvarja poklicno z industrijo kadmija, je mogoč vnos kadmija (na splošno, ne le kadmijevega oksida) predvsem z zaužitjem hrane, kontaminirane s kadmijem. Kajenje tobaka je še en pomemben vir izpostavljenosti kadmiju (predvsem kadmijevemu oksidu) z vdihavanjem.

Izpostavljenost kadmiju prek okolja se izračuna na podlagi vseh znanih trenutnih antropogenih emisij kadmija, tj. emisij kadmija, ki jih povzročajo proizvajalci in predelovalci kadmija in/ali kadmijevega oksida, in razpršenih virov kadmija, kot so npr. gnojila, proizvodnja jekla, sežiganje nafte, premoga in odpadkov, promet, deponije itd. Ocena lokalne izpostavljenosti kadmiju temelji na emisijah, ki jih povzročajo proizvajalci in predelovalci kadmija in/ali kadmijevega oksida ter vključuje predvideno regionalno koncentracijo kadmija v okolju. Ocena regionalne in kontinentalne izpostavljenosti kadmiju temelji na vseh antropogenih emisijah kadmija, tudi razpršenih emisijah, ter kaže koncentracijo, doseženo po 60 letih razpršenih emisij. Dejanske koncentracije kadmija v okolju vključujejo tudi kadmij z naravnim ozadjem (ki je geološkega izvora ali je nastal z naravnimi procesi) in kadmij, ki je prišel v okolje v preteklosti zaradi človekovih dejavnosti (onesnaženje v preteklosti).

OCENA TVEGANJA

A. Zdravje ljudi

Nevrotoksični učinki te snovi, zlasti na razvijajoče se možgane, niso bili dovolj preskušeni. Potrebne bi bile dodatne epidemiološke informacije in informacije, pridobljene s preskusi, da bi lahko natančneje določili naravo teh učinkov ter podrobneje opisali izpostavljenost in mehanizem delovanja, povezan z nevrotoksičnostjo. Ker pa je bila snov opredeljena kot rakotvorna snov brez praga, so zanjo običajno potrebni nadzorni ukrepi, na katere ne bi vplivale dodatne informacije o končnem učinku strupenosti za razvoj.

Ugotovitev ocene tveganja za

DELAVCE

potrebni so posebni ukrepi za omejitev tveganja. Razlogi za takšno ugotovitev so naslednji:

— nevarnost akutne strupenosti zaradi inhalacijske izpostavljenosti pri proizvodnji kadmijevega oksida,

— nevarnost za plodnost in razmnoževalne organe zaradi inhalacijske izpostavljenosti pri proizvodnji kadmijevega oksida in baterij, recikliranju ter proizvodnji pigmentov,

— nevarnost draženja dihal, strupenosti za ledvice in kosti pri ponovljenih odmerkih, genotoksičnosti in rakotvornosti zaradi inhalacijske izpostavljenosti pri vseh načinih industrijske uporabe, saj je kadmij rakotvorna snov brez praga.

Ugotovitev ocene tveganja za

POTROŠNIKE

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— kadmijev oksid se v scenarijih, ki so bili preučeni pri tej oceni tveganja, uporablja le za proizvodnjo nikelj-kadmijevih baterij, za katero velja, da izpostavljenosti potrošnikov ni ali je zanemarljiva.

Ugotovitev ocene tveganja za

PREBIVALSTVO, IZPOSTAVLJENO PREK OKOLJA

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost strupenosti za dihala zaradi izpostavljenosti (predvsem z vdihavanjem), ki je mogoča v bližini nekaterih točkovnih virov,

— nevarnost strupenosti za ledvice in kosti pri ponovljenih odmerkih zaradi izpostavljenosti prek okolja pri odraslih, ki kadijo in/ali imajo izpraznjene zaloge železa v telesu in/ali živijo v bližini točkovnih virov,

— nevarnost genotoksičnosti in rakotvornosti zaradi izpostavljenosti prek okolja v vseh scenarijih, saj je kadmij rakotvorna snov brez praga.

Ugotovitev ocene tveganja za

ZDRAVJE LJUDI (fizikalno-kemijske lastnosti)

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo.

Razlog za takšno ugotovitev je naslednji:

— tveganja zaradi fizikalno-kemijskih lastnosti snovi so majhna glede na raven nadzora pri njeni proizvodnji in uporabi.

B. Okolje

Ugotovitev ocene tveganja za

VODNI EKOSISTEM VKLJUČNO Z USEDLINAMI

potrebni so posebni ukrepi za omejitev tveganja. Razlogi za takšno ugotovitev so naslednji:

— nevarnost za lokalni vodni ekosistem pri petih obratih in/ali scenarijih za proizvodnjo kadmija (elementarni kadmij – en obrat) ali predelavo kadmija (dva obrata za proizvodnjo pigmentov, galvanizacija in litje),

— nevarnost za lokalni vodni ekosistem pri enem obratu za recikliranje,

— nevarnost pri deponiji, pri kateri izluževanje poteka neposredno v površinsko vodo s koncentracijo kadmija 50 μg/l,

— nevarnost za vode v Združenem kraljestvu in belgijski pokrajini Valoniji, ki temeljijo na regionalnih povprečjih 90. percentilov izmerjenih koncentracij kadmija v rekah in jezerih,

— nevarnost za organizme v usedlinah v sektorju galvaniziranja s kadmijem in zlitin kadmija,

— nevarnost za organizme v usedlinah pri štirih obratih (en obrat za proizvodnjo elementarnega kadmija, dva obrata za proizvodnjo kadmijevih pigmentov in en obrat za recikliranje kadmija) in štirih scenarijih odlaganja (en za sežig komunalnih trdnih odpadkov in tri za deponiranje komunalnih trdnih odpadkov), če se za popravek biološke razpoložljivosti uporabi najnižji regionalni 10. percentil regij EU (nemški podatki za tri rečne sisteme) iz podatkovne baze sulfidov, ki so topni v hladni klorovodikovi kislini.

Ugotovitev ocene tveganja za

KOPENSKI EKOSISTEM

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost pri obratih za galvaniziranje s kadmijem in proizvodnjo zlitin kadmija,

— nevarnost v eni regiji (Združenem kraljestvu), ki temeljijo na 90. percentilih izmerjenih koncentracij kadmija v prsti na območju Evrope.

Ugotovitev ocene tveganja za

OZRAČJE

Ugotovitve ni, ker za ozračje tveganje ni bilo opredeljeno.

Ugotovitev ocene tveganja za

MIKROORGANIZME V ČISTILNIH NAPRAVAH

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost pri notranjih in zunanjih čistilnih napravah za industrijo galvaniziranja in legiranja,

— nevarnost za mikroorganizme v čistilni napravi pri enem obratu za recikliranje nikelj-kadmijevih baterij, pri katerem je iztok speljan v zunanjo čistilno napravo.

Ugotovitev ocene tveganja za

SEKUNDARNO ZASTRUPITEV

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost v eni regiji (Združenem kraljestvu), ki temeljijo na 90. percentilih izmerjenih koncentracij kadmija v prsti na območju Evrope.

STRATEGIJA ZA OMEJITEV TVEGANJA

za DELAVCE

Uporabljajo se obstoječi predpisi o varnosti pri delu, ki veljajo na ravni Skupnosti, zlasti Direktiva 2004/37/ES (3) (direktiva o rakotvornih in mutagenih snoveh), saj na splošno veljajo za ustrezen in zadosten okvir za omejitev tveganja zaradi navedene snovi.

V tem okviru se priporoča:

— da se za kadmijev oksid v skladu z Direktivo 98/24/ES (4) ali po potrebi Direktivo 2004/37/ES na ravni Skupnosti določijo mejne vrednosti za poklicno izpostavljenost in biološka mejna vrednost.

za PREBIVALSTVO, IZPOSTAVLJENO PREK OKOLJA

— da se preuči možnost revizije mejnih vrednosti kadmijevega oksida v živilih, določenih v Uredbi (ES) št. 1881/2006 (6) o določitvi mejnih vrednosti nekaterih onesnaževal v živilih,

— da se preuči možnost določitve mejne vrednosti kadmija v mešanicah tobaka/listih tobaka na podlagi Direktive 2001/37/ES (7) (direktiva o tobačnih izdelkih),

— da se preuči možnost določitve največjih koncentracij kadmijevega oksida v gnojilih na ravni Skupnosti, pri tem pa se upoštevajo različne razmere v Skupnosti.

(1) Razvrstitev snovi je določena z Direktivo Komisije 2004/73/ES z dne 29. aprila 2004 o devetindvajsetem prilagajanju Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku (UL L 152, 30.4.2004, str. 1, spremenjena v UL L 216, 16.6.2004, str. 3).

(2) Izčrpno poročilo o oceni tveganja in njegov povzetek sta objavljena na spletni strani Evropskega urada za kemikalije:

http://ecb.jrc.it/existing-substances/

(3) UL L 158, 30.4.2004.

(4) UL L 131, 5.5.1998, str. 11.

(5) UL L 262, 27.9.1976, str. 201.

(6) UL L 394, 20.12.2006, str. 5.

(7) UL L 194, 18.7.2001.

(8) Razvrstitev snovi je določena z Direktivo Komisije 2004/73/ES z dne 29. aprila 2004 o devetindvajsetem prilagajanju Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku (UL L 152, 30.4.2004, str. 1, spremenjena v UL L 216, 16.6.2004, str. 3).